ઉત્તર કોરિયાના સરકારી ટીવી પર ઐતિહાસિક ઘડીના સમાચાર આપવા માટે લેડી એન્કર રી ચૂન હીને ખાસ બોલાવાયાં હતાં. ટીવી પરનો તે સૌથી જાણીતો અને ભરોસોપાત્ર ચહેરો માનવામાં આવે છે. તેમણે દક્ષિણ કોરિયા સાથે કરવામાં આવેલી ઐતિહાસિક સમજૂતીના સમાચાર આપ્યા. તેમણે એવું પણ કહ્યું કે ‘સંપૂર્ણ અણુનિશસ્ત્રીકરણ કરાશે’. આ શબ્દો સૌએ નોંધ્યા છે. બીજી બાજુ દક્ષિણ કોરિયામાં પણ શનિવારે આખો દિવસ આ હેડલાઈન્સ ચાલી હતીઃ ‘કોરિયન દ્વીપકલ્પમાં હવે યુદ્ધ નહિ, સંપૂર્ણ અણુનિશસ્ત્રીકરણ, આ વર્ષે સત્તાવાર રીતે કોરિયન યુદ્ધનો આવશે અંત’.